Ջեյկոբ Թրամբլե

Ջեյկոբ Թրամբլե (, ), կանադացի դերասան, հայտնի է դարձել «Սոմնիա» ֆիլմում Կոդիի և «Սենյակ» ֆիլմում Ջեկի դերով։ «Հրաշք» ֆիլմում կատարել է գլխավոր հերոսի՝ Օգիի դերը։

Կենսագրություն և գործունեություն 
Ջեյկոբ Թրամբլեն ծնվել է 2006 թվականի հոկտեմբերի 5-ին Վանկուվերում։ Հայրը խուզարկու ոստիկան է, մայրը՝ տնային տնտեսուհի։ Ջեյկոբն ունի երկու քույր՝ Էմման և Էրիկան։

Հեռուստատեսությունում դեբյուտավորել է 2013 թվականին։ Նկարահանվել է «Սմուրֆիկները 2» ֆիլմում։ 2015 թվականին մարմնավորել է «Սենյակ» ֆիլմի գլխավոր դերերից մեկը, որի շնորհիվ ստացել է համաշխարհային հայտնիություն և մի շարք մրցանակներ՝ Չիկագոյի կինոքննադատների ասոցիացիայի, Միացյալ Նահանգների կինոքննադատների ազգային խորհրդի կողմից, «Спутник», «Austin Film Critics Association», «Indiana Film Journalists Association», «Las Vegas Film Critics Society Awards», «Nevada Film Critics Society», «Phoenix Film Critics Society Awards», «San Diego Film Critics Society Awards», «Santa Barbara International Film Festival», «Washington DC Area Film Critics Association Awards», «Women Film Critics Circle Awards», ինչպես նաև անվանակարգեր՝ ԱՄՆ կինոդերասանների գիլդիայի մրցանակ, Սատուրն (մրցանակ), Կայսրություն, Երիտասարդ դերասան։

2016 թվականին մանուկ Ջեյկոբը «Fox» հեռուստաընկերության «Վերջին մարդը Երկրի վրա» հեռուստասերիալում և «Սոմնիա» սարսափ ֆիլմում խաղացել է գլխավոր դերեր։ 2017 թվականին նկարահանվել է «Հենրիի գիրքը» և «Հրաշք» ֆիլմերում։

2018 թվականին Ջեյկոբը հայտնվել է «Կողոպտիչ» ֆանտաստիկ մարտաֆիլմում, իսկ Քսավյե Դոլանի «Ջոն Ֆ․ Դոնովանի կյանքը և մահը» ֆիլմում խաղացել է գլխավոր դերերից մեկը։

Դերասանը խաղացել է Սթիվեն Քինգի «Բժիշկ Քուն» վեպի հիման վրա նկարահանված համանուն սարսափ ֆիլմում, որը «Փայլատակում» ֆիլմի շարունակությունն է։

2019 թվականի հուլիսին հայտարարվել է, որ Ջեյկոբը «Disney»-ի «Ջրահարսերը» մուլտֆիլմի նոր տարբերակում հնչյունավորելու է Ֆլաունդերին։

Անձնական կյանք 
Ներկայումս Ջեյկոբը ապրում է Բրիտանական Կոլումբիայում՝ Լենգլիում։ Դերասանը, լինելով «Աստղային պատերազմներ» ֆիլմի երկրպագուն, իր շանը անվանակոչել է Ռեյ՝ ի պատիվ Դեյզի Ռիդլիի կերպարի։ Նրա հուզմունքը C-3PO-ի, R2-D2-ի և BB8-ի հերոսների հայտնվելու կապակցությամբ «Օսկար» մրցանակի 88-րդ մրցանակաբաշխության արարողության ժամանակ ճանաչվել է երեկոյի գլխավոր իրադարձությունը։

Ֆիլմագրություն

Ծանոթագրություններ 

Կանադացի կինոդերասաններ
«Երիտասարդ դերասան» մրցանակի դափնեկիրներ
Դերասաններ այբբենական կարգով
21-րդ դարի դերասաններ
Կանադացի հեռուստատեսային դերասաններ
Կանադացի դերասաններ